
טקסט הדף מנוקד



מִשּׁוּם הַבְעָרָה וְאִם אִיתָא מִשּׁוּם הַבְעָרָה לָא מִחַיַּיב דְּהָא אִיחַיַּיב לֵיהּ מִשּׁוּם בִּשּׁוּלוֹ אַפֵּיק הַבְעָרָה וְעַיֵּיל גִּיד הַנָּשֶׁה שֶׁל נְבֵילָה


וְהָתָנֵי רַבִּי חִיָּיא לוֹקֶה שְׁתַּיִם עַל אֲכִילָתוֹ וְשָׁלֹשׁ עַל בִּשּׁוּלוֹ וְאִי אִיתָא שָׁלֹשׁ עַל אֲכִילָתוֹ הוּא חַיָּיב אֶלָּא אַפֵּיק הַבְעָרָה וְעַיֵּיל עֲצֵי אֲשֵׁירָה וְאַזְהָרְתֵּיהּ מֵהָכָא וְלֹא יִדְבַּק בְּיָדְךָ וְגוֹ'


אֲמַר לֵיהּ רַב אַחָא בְּרֵיהּ דְּרָבָא לְרַב אָשֵׁי וְלִילְקֵי נָמֵי מִשּׁוּם לֹא תָבִיא תוֹעֵבָה אֶל בֵּיתֶךָ אֶלָּא הָכָא בְּמַאי עָסְקִינַן כְּגוֹן שֶׁבִּישְּׁלוֹ בַּעֲצֵי הֶקְדֵּשׁ וְאַזְהַרְתֵּיהּ מֵהָכָא וַאֲשֵׁרֵיהֶם תִּשְׂרְפוּן בָּאֵשׁ לֹא תַעֲשׂוּן כֵּן לַה' אֱלֹהֵיכֶם


סִימָן שנבא"י שנ"ז


מַתְקֵיף לַהּ רַב הוֹשַׁעְיָא וְלִיחְשׁוֹב נָמֵי הַזּוֹרֵעַ בְּנַחַל אֵיתָן וְאַזְהָרְתֵּיהּ מֵהָכָא אֲשֶׁר לֹא יֵעָבֵד בּוֹ וְלֹא יִזָּרֵעַ


מַתְקֵיף לַהּ רַב חֲנַנְיָא וְלִיחְשׁוֹב נָמֵי הַמּוֹחֵק אֶת הַשֵּׁם בַּהֲלִיכָתוֹ וְאַזְהָרְתֵּיהּ מֵהָכָא וְאִבַּדְתֶּם אֶת שְׁמָם וְגוֹ' (וְ)לֹא תַעֲשׂוּן כֵּן לַה' אֱלֹהֵיכֶם


מַתְקֵיף לַהּ רַבִּי אֲבָהוּ וְלִיחְשׁוֹב נָמֵי הַקּוֹצֵץ אֶת בַּהַרְתּוֹ וְאַזְהָרְתֵּיהּ מֵהָכָא הִשָּׁמֶר בְּנֶגַע הַצָּרַעַת


מַתְקֵיף לַהּ אַבָּיֵי וְלִיחְשׁוֹב נָמֵי הַמֵּזִיחַ הַחוֹשֶׁן מֵעַל הָאֵפוֹד וְהַמֵּסִיר בַּדֵּי אָרוֹן וְאַזְהָרְתֵּיהּ מֵהָכָא (וְ)לֹא יָסֻרוּ וְלֹא יִזַּח הַחֹשֶׁן


מַתְקֵיף לַהּ רַב אָשֵׁי וְלִיחְשׁוֹב נָמֵי הַחוֹרֵשׁ בַּעֲצֵי אֲשֵׁירָה וְאַזְהָרְתֵּיהּ מֵהָכָא וְלֹא יִדְבַּק בְּיָדְךָ מְאוּמָה וְגוֹ'


מַתְקֵיף לַהּ רָבִינָא וְלִיחְשׁוֹב נָמֵי הַקּוֹצֵץ אִילָנוֹת טוֹבוֹת וְאַזְהָרְתֵּיהּ מֵהָכָא כִּי מִמֶּנּוּ תֹאכֵל וְאֹתוֹ לֹא תִכְרֹת


אֲמַר לֵיהּ רַבִּי זְעֵירָא לְרַבִּי מָנִי וְלִיחְשׁוֹב נָמֵי כְּגוֹן דְּאָמַר שְׁבוּעָה שֶׁלֹּא אֶחְרוֹשׁ בְּיוֹם טוֹב הָתָם לָא קָא חָלָה שְׁבוּעָה מוּשְׁבָּע וְעוֹמֵד מֵהַר סִינַי הוּא אֲמַר לֵיהּ כְּגוֹן דְּאָמַר שְׁבוּעָה שֶׁלֹּא אֶחְרוֹשׁ בֵּין בַּחוֹל בֵּין בְּיוֹם טוֹב דְּמִגּוֹ דְּחָלָה עֲלֵיהּ שְׁבוּעָה בְּחוֹל חָלָה עֲלֵיהּ נָמֵי בְּיוֹם טוֹב מִידֵּי דְּאִיתֵיהּ בִּשְׁאֵילָה לָא קָתָנֵי


וְלָא וַהֲרֵי הֶקְדֵּשׁ בִּבְכוֹר וַהֲרֵי נָזִיר בִּנְזִיר שִׁמְשׁוֹן


נְזִיר שִׁמְשׁוֹן בַּר אִיטַּמּוֹיֵי לְמֵתִים הוּא אֶלָּא הַאי תַּנָּא אִיסּוּר כּוֹלֵל לֵית לֵיהּ


אָמַר רַבִּי הוֹשַׁעְיָא הַמַּרְבִּיעַ שׁוֹר פְּסוּלֵי הַמּוּקְדָּשִׁים לוֹקֶה שְׁנַיִם אָמַר רַבִּי יִצְחָק הַמַּנְהִיג בְּשׁוֹר פְּסוּלֵי הַמּוּקְדָּשִׁים לוֹקֶה שֶׁהֲרֵי גּוּף אֶחָד הוּא וַעֲשָׂאוֹ הַכָּתוּב כִּשְׁנֵי גּוּפִים


מַתְנִי' כַּמָּה מַלְקִין אוֹתוֹ אַרְבָּעִים חָסֵר אַחַת שֶׁנֶּאֱמַר בְּמִסְפַּר אַרְבָּעִים מִנְיָן שֶׁהוּא סָמוּךְ לְאַרְבָּעִים רַבִּי יְהוּדָה אוֹמֵר אַרְבָּעִים שְׁלֵימוֹת הוּא לוֹקֶה וְהֵיכָן הוּא לוֹקֶה אֶת הַיְּתֵירָה בֵּין כְּתֵפָיו


אֵין אוֹמְדִין אוֹתוֹ אֶלָּא בְּמַכּוֹת רְאוּיוֹת לְהִשְׁתַּלֵּשׁ אֲמָדוּהוּ לְקַבֵּל אַרְבָּעִים וְלוֹקֶה מִקְצָת




ריב"ן



משום הבערה. דאי הוה איהו מבעיר וחבירו מבשל הוו תרוייהו . חייבין דמבעיר ומבשל אבות מלאכות אלמא מיחייב משום יו''ט שתים הבערה ובישול: ה''ג ואם איתא אהבערה לא ליחייב דהא איחייב ליה משום מבשל: גיד הנשה של נבילה. דלוקה אף משום נבילה שאכל: שלש על בישולו. בישול בשר בחלב ובישול שלא לצורך יו''ט והבערה שלא לצורך ושתים על אכילתו אכילת גיד ואכילת בשר בחלב ואם איתא דמפקת הבערה ומעיילת אכילת נבילה הוי איסור ג' על אכילתו: ואזהרת עצי הקדש מהכא ואשריהם תשרפון באש לא תעשון כן לה' אלהיכם: השמר בנגע הצרעת. ואמרינן (שבת דף קלג.) בקוצץ בהרתו הכתוב מדבר והשמר הוא לא תעשה: נילקי נמי. כגון שהיו כלי מחרישה מעצי אשירה: קוצץ אילנות טובות. בהליכתו: מי קא חיילא עליה. הא הוה ליה נשבע שלא יבטל המצוה ונפקא לן מלהרע או להיטיב בשבועות (דף כה.) דאין זו שבועה: מיגו דחיילא עליה שבועה כו'. היינו איסור כולל ואיסור מוסיף כגון שבחתיכה עצמה נוסף איסור כגון אילו נוסף על היו''ט איסור ע''י שבועה זו וה''ל מוסיף דומיא דאשת איש ונעשית חמותו דמוסיף הוא דמעיקרא קיימא ליה בחנק והשתא קיימא ליה. בסקילה א''נ חלב דנותר מעיקרא קאי עליה באיסור חלב והשתא איתוסף עליה איסור נותר ואיסור כולל היינו שאין איסור נוסף על החתיכה אלא כולל אחרים באיסורא כגון שנשא אחות חמותו דמיגו דמיתסר בכולהו אחוותא איתסר נמי בחמותו משום אחות אשה אי נמי כגון חמותו ונעשית אשת איש דמיגו דכיילה כולי עלמא באיסור אשת איש כללה נמי לדידיה לחייבו שתים: בנזיר שמשון. ע''י מלאך קיבל נזירות עליו דההוא אין לו שאלה דצווי שלמעלה הוא: נזיר שמשון בר טמויי למתים הוא כלום אסור הוא להיטמא למתים אדם שמקבל נזירתו ע''י מלאך הא אמרינן במס' נזיר דף ד:) שמשון הותר ליטמא למתים ובעי לאפוקי מהאי קרא ויך מאה וחמשים וגו' ופריך ליה אימא דשוינהו גוססין אלא גמרא ואית דמפרשי נזיר שמשון נזיר מן הבטן וקשיא לן ההיא נמי בשאלה איתיה שהיה אביו יכול לישאל עליו ואפילו מת אביו בשאלה מיהא הוה ההוא שעתא: המרביע שור פסולי המוקדשין. שנפדה אפילו על מינו לוקה שהרי גוף אחד ועשאו הכתוב שני גופין דתורת חולין ותורת קדשים יש עליו תורת חולין שמותר באכילה מחוץ לפתח אהל מועד כאילו לא הוקדש מעולם ותורת קדשים שאסור בגיזה ועבודה כדאמרינן בספרי בכל אות נפשך תזבח ואכלת בשר במה הכתוב מדבר אם בבשר תאוה הרי כבר אמור כי ירחיב ה' אלהיך את גבולך וגו' כי תאוה נפשך וגו' אם באכילת קדשים הרי כבר אמור כי אם במקום וגו' שם תעלה וגו' הא אין הכתוב מדבר אלא בפסולי המוקדשין שנפדו תזבח ולא גיזה דאסור בגיזה ועבודה בשר ולא חלב ואכלת ולא לכלביך והלכך אסור להרביעו אפי' עם מינו משום כלאים שמרביע חולין על קדשים או קדשים על חולין וכן במנהיג אפילו מנהיג עם מינו ואפילו מנהיגו בפני עצמו חולין וקדשים הוא וחייב משום כלאים דחרישה דהוא עצמו כלאים שעשאן הכתוב שני גופין ולא שמעתי ראיה מנלן דחולין וקדשים כלאים זה בזה ודבר תימה הוא: מתני' שנאמר במספר ארבעים. והפילו השופט והכהו לפניו כדי רשעתו במספר (דברים כה) וסמיך ליה ארבעים יכנו ודרשינן כמאן דכתיב במספר ארבעים מנין שהוא סוכם את הארבעים כדמפרש בגמ' דמדלא כתיב יכנו ארבעים במספר אלא במספר ארבעים יכנו שמעינן דהכי קאמר מנין הסוכם הארבעים חשבון המשלים סכום של ארבעים שגורם לקרות אחריו ארבעים והיינו שלשים ותשע: ראויות להשתלש. בגמרא מפרש:

תוספות



אלא הכא במאי עסקינן שבישלו בעצי הקדש. ואם תאמר לילקי משום הזיד במעילה באזהרה וי''ל דלא חשיב אלא לאו דאיתנהו בפחות משוה פרוטה: מתקיף לה רב אושעיא וליחשוב נמי משום זורע בנחל איתן. קשה דהשתא פריך טובא (ונפרוך דלא) משני מידי וצריך לומר דע''כ דתנא תנא ושייר ולעיל קאמר אלא תני תנא שמונה ואת אמרת תנא ושייר ואומר הר''ם דלא דמי לעיל דקתני שמונה ומני י''ט בחד ואם איתא דאיכא תו מלקות משום י''ט היה לו למנותן בשתים אבל הכא יכול להיות דלא איירי תנא למיחשב כל הני גווני דזורע בנחל איתן ומוחק את השם: אמר ליה כגון דאמר שלא אחרוש בין בחול בין ביו''ט. וקשה דאכתי ליתא בלאו והן כדפריך פ''ג דשבועות (דף כד. ושם) גבי שלא אוכל נבילה ושחוטה: דפריך מי איתא בלאו והן ואולי י''ל דמשכחת לה בהן כגון עפר תיחוח דלית בה חיובא מן התורה באותה חרישה: שהרי גוף אחד ועשאו הכתוב ב' גופים. הקונטרס פירש כגרסתו ור''ת פירש בענין אחר כמין חומר דכתיב ביה כצבי וכאיל שהם ב' מינין ובזה הפירוש מיושב הא דאמרי' בבכורות (דף לג.) תלתא צבי ואיל כתיבי בו חד לכדרב יצחק וחד לכדר' (יהושע) ופירוש הקונטרס לא אתפרש למילתייהו והשתא ניחא הא דרבי יצחק ורבי יהושע דהכא: המנהיג בשור פסולי המוקדשים לוקה. ודוקא אי מושך השור משוי בגופו אבל בלא המשכה אין לוקה בהנהגה דאם לא כן לעולם לא יוכלו להנהיג שור פסולי המוקדשים ממקום אחר:

המאירי

המבשל בעצי אשרה וכן הנהנה בע"ז ומשמשיה ובתקרובת שלה לוקה שתים אחת משום לא ידבק בידך מאומה ואחת משום לא תביא תועבה אל ביתך:



האוכל גיד הנשה של בהמה טמאה אינו לוקה משום טמאה שמאחר שאין בגידין בנותן טעם אינן מכלל הבשר אבל אם אכל גיד הנשה של נבלה או של טרפה או של עולה מתוך שנכלל שאר גופה באיסור זה חל אותו איסור אף על הגיד ולוקה שתים:



המכלה ממון הקדש במזיד שלא בדרך הנאה יראה מכאן שהוא לוקה אע"פ שמשלם את הקרן ואזהרתו מואשריהם תשרפון באש לא תעשון כן ליי' אלהיכם ולא ראיתי לאחד מן המחברים שיזכירה במנינו ושמא מפני שלאו זה נתיחד לאזהרת מוחק את השם ולגדולי המחברים ראיתי שהנהנה מן ההקדש במזיד לוקה ומשלם את הקרן ואזהרתו מלא תוכל לאכול בשעריך מעשר דגנך וכו' מפי השמועה למדו שהיא אזהרה לאוכל עולה והוא הדין לשאר קדשים בין קדשי מזבח בין קדשי בדק הבית שלוקה אע"פ שמשלם ואיני יודע למה לא מנאוה במצות לא תעשה ר"ל שלא ליהנות בקדשים ולא מנו בהם אלא גזה ועבודה ומצות עשה של תשלומין ושמא נכללת היא בלאו שלא יאכל זר בקדשים או באזהרת בשר עולה לכל אחד שהיא נכללת באזהרת לא תוכל לאכול בשעריך:



הזורע בנחל שנערפה בו עגלה והמוחק את השם מן השמות שאין נמחקין והחותך סימני צרעת קודם שיתרפא או שיוחלט והמזיח את החשן מעל האפוד והמסיר את הבדים מן הארון והקוצץ אילני מאכל דרך השחתה כל אלו לאוין מיוחדים הם להיות העובר לוקה עליהם כמו שביארנו במשנה:



השבועה אינה חלה על דבר מצוה כמו שיתבאר במקומו מעתה האומר שבועה שלא אחרוש ביום טוב וחרש אינו לוקה משום שבועת בטוי שלא חלה שבועה זו עליו ומ"מ חלה היא בכולל ר"ל שאם נשבע שלא יחרוש כלל וחרש ביום טוב לוקה אף על בטול השבועה גדולי הדורות למדים מסוגיא זו שאע"פ שהנדרים חלים על המצוה כמו שיתבאר במקומו לא נאמר כן אלא בבטול מצוה כגון שאמר ישיבת סוכה עלי וכו' אבל למניעת עבירה כגון אם אמר הרי עלי שלא לחרוש ביום טוב וחרש שנחייבהו משום בטול נדר לא שאלו כן כשהקשה וליחשוב נמי כגון דאמר שבועה שלא אחרוש ביום טוב והוא משיבו שאין שבועה חלה עליו וחזר והקשה דליחשבה בדקא משתבע ביום טוב ובחול בו השבועה חלה אף על היום טוב בכולל עד שהוצרך לדחוק האי תנא כולל לית ליה היה לו להקשות ליחשב נמי כגון שאסרה עליו בנדר שהוא חל על דבר מצוה וכן בשמועת גיד הנשה האמורה למעלה היה לו להוסיף ולמנות שאסרו עליו בנדר אלא שאין אומרים כן בקיום מצוה ר"ל למניעת עברה אלא בבטול מצוה ובמסכת שבועות יתרחבו בה הדברים בע"ה:



השבועות והנדרים יכול אדם לישאל עליהם על ידי חכם או שלשה הדיוטות ומתירין לו ואף הנזירות בכלל זה וכן ההקדשות יש להן שאלה כל שלא הגיעו ליד גזבר וכן תרומות ומעשרות וחלות ודומיהן כל שלא הגיעו ליד כהן כמו שיתבאר במקומו ומ"מ מה שהוא קדוש מאליו כגון בכור אין בו שאלה לעולם וכן מי שאמר הריני נזיר כשמשון אין לו שאלה ששמשון לא היה נזיר מתורת נדר עצמו אלא ממה שהמלאך הפרישו מן הטומאה וכל שכיוצא בזה אין לו שאלה וכן כל שהוא בנזירות שמשון מותר ליטמא למתים ואסור ביין ובתגלחת לעולם כמו שיתבאר במקומו:



י"מ בנזירות שמשון כל שהוא נזיר מבטן על ידי אביו וכמו שאמרו האיש מדיר את בנו עד שיגדל בנזיר ר"ל שאם אמר פלוני בני נזיר נדר וקיים והאב נוהג בו כל דקדוקי נזירות ואין זה כלום שמ"מ אף האב בדין שאלה:



כל קדשי מזבח בין קדשי קדשים בין קדשים קלים אסורים בגזה ועבודה שנאמר לא תעבוד בבכור שורך ולא תגוז בכור צאנך והוא הדין לשאר קדשים ואפי' הוממו ונפדו הרי הן באיסור גזה ועבודה וזהו הנקרא שור פסולי המוקדשין ומעתה בהמה זו אע"פ שהיא גוף אחד הואיל וקדש וחולין מעורבין בה הרי היא כשני גופין והרי הן לענין חרישה כטמאה עם טהורה שהרי הכתוב קראה טמאה וכמו שאמרו ואם כל בהמה טמאה אשר לא יקריבו ממנה קרבן ליי' אין הכתוב מדבר אלא בפסולי המוקדשין והחורש או המנהיג בה לבדה כחורש ומנהיג בכלאים ולוקה וכן המרביע עליו אפי' מינה לוקה אף משום הרבעה:



גיזה זו שאסרנו בפסולי המוקדשין פירושה מחיים אבל לאחר מיתה גזתה מותרת ובקדשי בדק הבית אין בהן איסור גיזה ועבודה אלא מדברי סופרים וכשם שקדשי מזבח אסורין בגיזה כך אסורין בהוצאת חלבן ואין צריך לומר שאסור ליתן בשרן לכלבים כמו שיתבאר במקומו:



המשנה השניה והכוונה בה לבאר ענין החלק השני והוא שאמר כמה מלקין אותו ארבעים חסר אחת שנאמר במספר ארבעים מנין שהוא סוכם את הארבעים ר' יהודה אומר ארבעים שלמות לוקה בין כתפיו אמר הר"ם אלו אמר ארבעים במספר היה ראוי להיותם שלמים ולפי שהקדים במספר ר"ל שלא ילקה בלא שיעור אלא במנין ידוע כפי מה שיוכל לסבול כמו שנאמר כדי רשעתו במספר כלומר סוף ההלקאה ואמרו אח"כ ארבעים יכנו ר"ל עד ארבעים כמו שלמדנו מפי הקבלה בדברי חכמים ז"ל הואיל וההכאה היא כפי מה שיוכל לסבול ולא יוסיף על ארבעים לא נכה ארבעים ונניח הכאה זו דרך סמיכה כמו שביאר ואמר שהשמירה במיעוט הכאה ראוי לר' יהודה אין דעתו כן ואין הלכה כר' יהודה אין אומדין אותו אלא מכות הראויות להשתלש אמדוהו לקבל ארבעים ולקה מקצת וחזרו ואמרו אינו יכול לקבל ארבעים חייב אמדוהו לקבל שמנה עשר ומשלקה אמרו יכול לקבל ארבעים פטור עבר עבירה שיש בה שני לאוין אמדוהו אומד אחד לוקה ופטור ואם לאו לוקה ומתרפא וחוזר ולוקה ידוע שנאמר ארבעים יכנו אינו ר"ל שילקה ארבעים לא יותר והוא שאמר לא יוסיף וילקה למטה מן תאר הארבעים כפי מה שיוכל לסבול כדי שלא ימות והוא שאמרו לו כפי כחו על רשעתו ויש להקל בזה כגון שאמדוהו היודעים במזגי בני אדם ואמרו שיכול לסבול עשרים הלקאות מעקרינו שלא ילקה אלא שמנה עשרה אע"פ שיוכל לסבול עשרים ועל זה הדרך תקיש ואמרו אמדוהו אומד אחד הוא כשנתחייב שתי מלקיות או יותר ואמדוהו על דרך משל שיסבול שנים וארבעים ויפטר מן הכל כיון שתחלת האומד היה יכול לסבול את הכל והם כך וכך הלקאה או לא ואם אמדוהו למלקות אחד בלבד יניח אותו עד שיבריא ממלקותו ולוקה פעם שניה כפי מה שיסבול גם כן וכמעשה זה בעצמו יעשה כשעבר עבירה שיש בה לאוין הרבה על זה הדין שוה שיתבוננו בשעת האומד אם אמדוהו לסבול הכל או לסבול אחת ואחת:



אמר המאירי כמה מלקין אותו ארבעים חסר אחת שנאמר במספר ארבעים מנין שהוא סוכם את הארבעים ר"ל שמשלים את הארבעים והוא שגורם להיות נאמר אחריו ארבעים וזהו ל"ט שהם מכות הראויות להשתלש י"ג בכל שליש ר' יהודה אומר ארבעים שלמות כפשוטו של מקרא ואותה היתרה על המכות הראויות להשתלש הוא לוקה בין שתי כתפיו ששאר המכות הנתנות מאחריו הם נתנות על הכתפים עצמן כמו שיתבאר ואין הלכה כר' יהודה אלא כתנא קמא:



אין אומדין אותו אלא מכות הראויות להשתלש פי' שאע"פ שבמצות התורה בארבעים אין סוף הענין אלא שאין מוסיפין עליהן אפי' היה זה חזק לסבול כמה וכמה אבל מ"מ אם היה חולני או חלוש הטבע שאין כחו לסבול סכום הכתוב בתורה פוחתין לו כפי אומד הבית דין שיהא יכול לסבלן שלא ימות בהן וכשאומדין אותו כמה יכול לסבול אין אומדין אלא למכות הראויות להשתלש ר"ל שאם אמדוהו לסבול עשרים אין מלקין אותו עשרים שאין עשרים ראויות להשתלש ואין אומרים שילקה עשרים ואחת שאין מוסיפין על האומד אלא ילקה שמונה עשר וכן כל כיוצא בזה בכל האומדות:



אמדוהו לקבל ארבעים וכיון שלקה מקצת הכירו שאינו יכול לקבל ארבעים הואיל והושלם ענינו במכות הראויות להשתלש כגון שלשה או ששה או תשעה וכיוצא באלו פטור:





מהרש"א - חידושי הלכות

בפירש"י בד"ה היינו איסור כו' דומיא דא"א ונעשית חמותו כו' והשתא קיימא ליה בשריפה א"נ כו' עכ"ל כצ"ל והד"א:


תוס' בד"ה מתקיף לה כו' תנא ושייר ואומר הר"ם כו' ואי דאיתא דאיכא תו מלקות כו' עכ"ל כצ"ל:


בד"ה שהרי גוף א' כו' הקונט' פי' כגירסתו ור"ת פי' בע"א כו' וחד לכדר' הושעיא כו' עכ"ל כצ"ל:


בד"ה המנהיג כו' משום דמושך השור משוי כו' דאל"כ לא ללקי דאל"כ לעולם לא כו' עכ"ל כצ"ל:





מהר"ם

ד"ה מתקיף וכו' ואומר הר"ם דלא דמי וכו'. ר"ל ולעיל הכי פריך תנא קתני שמנה ד"ל בהנך דקא חשיב לא משכחת כי אם שמנה לאוין מכלל דלא מנה בי"ט כי אם חד וזה אינו דהא משכחת ביה שתי' זהו עיקר קושיתו ואין קושיתו דליחשוב יותר אלא קושיתו היא דלא תני האמת וק"ל:


ד"ה אמר ליה כגון דאמר שלא אחרוש וכו' עד ואולי י"ל דמשכחת לה בהן כגון בעפר תיחוח. אין ר"ל דהברייתא איירי בעפר תיחוח דא"כ לא היה חייב משום חורש בי"ט אלא ר"ל כיון דאשכחן הן כגון בעפר ולכך הלה בענין זה שבועת ביטוי דנשבע להרע ולהיטיב קרינן ויש לדקדק א"כ מאי דאמר נמי התם לא קא הלה שבועה דמושבע ועומד וכו' הא אשכחן שפיר דהלה כגון בעפר תיחוח דאינו מושבע ועומר דלית ביה חיובא מן התורה וצ"ל דלענין מושבע ועומד צריך להיות דבעינן דאתינן לחייבי משום שבועה לא יהא בו איסור מקודם דאל"כ לא היה חייב עליה משום שביעה והואיל והברייתא ע"כ איירי בעפר שאינו תיהוה כדלעיל לא חייב עליה משום שבועת דלא חיילא עלה איסור שבועה כיון דכבר אסיר משום מלאכת י"ט (לכך הוצרך לשנויי דחיילא מטעם איסור כולל וק"ל):





חכמת שלמה

גמרא איסור כולל לית ליה כו'. נ"ב פי' ומש"ה ליכא למימר מגו דחייל אחול כו':





רש"ש

גמרא המרביע שור פהמ"ק לוקה שנים. נ"ל דא' הוא משום כלאים. והב' הוא משום עבודה כדאיתא בבכורות (ט"ו ב') בין לאחר פדיונן הגוזז והעובד בהם סופג אה"א וזה מקרי עבודה כדאיתא במו"ק (י"ב) אין מרביעין בבכור ולא בפהמ"ק ופירש"י דקעביד ביה מלאכה וכתיב ל"ת בבכור שורך וזה דלא כהמל"מ פ"ט מהל' כלאים ופ"א מהל' מעילה הל"ט דההיא דמו"ק אינו אלא מדרבנן ומהכ"מ שם נראה שלא היה לפניו הגי' לוקה שתים אלא לוקה סתם וכ"מ שהיה גי' התוס' בבכורות (ל"ג) ואולי שכן היה גם גי' המל"מ:



רש"י ד"ה מיגו דחיילא. דא"א ונעשית חמותו דמוסיף הוא כו'. תמוה דהא אמר ר' יוסי ביבמות (ל"ב) בזה דנידון בא"א ואף שבאיסור מוסיף מודה כדאיתא שם:



תד"ה א"ל. וקשה דאכתי ליתא בלאו והן כו'. עי' מל"מ פ"ד מהל' שבועות ה"א ד"ה הן אמת:





גליון הש"ס - רבי עקיבא איגר

רש"י ד"ה מיגו דחיילא וכו' כללה נמי לדידיה. לדידה כצ"ל. תשו' נ"ב מ"ת סי' ק"כ:


תוס' ד"ה מתקיף וכו' דלא דמי. כעין זה נזיר דף לח ע"ב תוס' ד"ה וללקי:





גבורת ארי

[בנזיר שמשון]. ואיני יודע טעמא [דנזיר שמשון אינו בשאלה] ומהא [דסוגין] אפשר לומר דליתא בשאלה מדרבנן וכיון דמ"מ ליתא בשאלה תני לה אבל מהא דפ"ב [דנזיר] (דף י"ד) דבעי רבא אמר הריני נזיר שמשון לאחר עשרים יום ומעכשיו נזיר סתם מהו הכא לא אפשר לאיתשולי מי חיילא או לא ש"מ דנזירות שמשון מה"ת אינו בשאלה דאי מדרבנן מאי ס"ד דלא חיילא עלי' נזירות דהשתא משום דלא איתיה בשאלה כיון דאפשר בשאלה מה"ת ואין לומר דה"ט כיון דנזירות שמשון גופי' לא היה אפשר לאיתשולי עלי' כיון דנזירותו היה מן השמים על ידי מלאך מאן דמתפיס ביה דיניה כמוהו לפיכך אינו בשאלה דזה אינו דא"כ לב"ש דס"ל (שם (דף ט')] הקדש טעות הקדש ואין שאלה בהקדש א"כ מתפיס בקרבן לב"ש אין שאלה והרי בפ"ג דנדרים (דף כ"ח) אמרינן בש"א אין שאלה בשבועה משמע אבל בנדר יש שאלה אע"ג דסתם נדר מתפיס בקרבן הוא ועוד הא ר"א ס"ל כב"ש דאין שאלה בהקדש בפ"ו דערכין (דף כ"ג) ואפ"ה תנן ברפ"ט דנדרים (דף ס"ד) קונם שאני נהנה לאיש פלוני ונעשה סופר כו' ר"א מתיר והרי קונם אתפוסי בהקדש הוא ואפ"ה ישנו בשאלה לר"א אע"ג דבהקדש גופי' אין שאלה ועוד אפי' לב"ה דס"ל הקדש טעות אינו הקדש ויש שאלה בהקדש משכחת לה לנדר שאינו בשאלה במתפיס בתמורה דתמורה בטעות נמי קדשי לפיכך אין לה שאלה כדאמרינן התם דב"ש ילפי תחלת [הקדש] מסוף הקדש מה תמורה אפילו בטעות אף הקדש אפילו בטעות אלא שבהא נ"ל כדא"ר ירמיה התם (דף ל"ב) לב"ה אע"ג דאמרי תמורה בטעות הוי תמורה הנ"מ היכא דאיתיה לעיקר הקדש אבל היכא דמיתעקר עיקר הקדש כלומר ע"י שאלה איתעקר נמי תמורה ויוצאת לחולין אלמא מהני שאלה דעיקר הקדש לתמורה הלכך מתפיס בתמורה איתיה בשאלה הואיל ותמורה גופיה איתא בשאלה ע"י עיקר הקדש. אבל מ"מ ק"ל דהא תנן התם א"ל ב"ש לב"ה דאמרו הקדש טעות אינו הקדש אי אתם מודים במי שטעה וקרא לט' י' ולי' ט' ולי"א י' שהוא מקודש אלמא הקדש טעות הקדש ואפילו ב"ה לא השיבו להם אלא הכתוב שקידש את הי' הוא קידש את הט' ואת הי"א וגזה"כ הוא אבל לכ"ע הט' והי"א קדשי ע"י טעות והכי אמרינן שם בגמרא וה"נ תנן בספ"ב דבכורות טעה וקרא לט' י' כו' שלשתן מקודשות וכיון דקדשי ע"י טעות ודאי אין להו שאלה וכי נאמר דהמתפיס בהן א"א לו לישאל על נדרו והא לא אישתמיטתיה בגמרא לאשמועינן דיש נדר שאין לו שאלה כגון במתפיס באלו של מעשר אלא ודאי אע"ג דאינהו גופייהו ליתנייהו בשאלה אפ"ה מתפיס בהו איתיה בשאלה וה"נ האומר הריני כשמשון אע"ג דאיהו גופיה לא הוי בשאלה המתפיס ביה אמאי ליתא בשאלה:


כגון דאמר שבועה שלא אחרוש בין בחול בין ביו"ט. כתבו התוס' וקשה דאכתי כו' באותה חרישה ע"כ. ולא תקשה למאי דפירשו דמשכחת לה הן בעפר תיחוח אלמא עפר תיחוח הוי נמי בכלל שבועה שלא אחרוש א"כ מאי קשה בתחלה באמר שלא אחרוש ביו"ט התם לא קא חל עליה שבועה דהא מושבע ועומד מהר סיני הוא הא התם בלא אחרוש ביו"ט לחוד נמי איסור כולל הוא שכולל חרישה של איסור ושל היתר דעפר תיחוח די"ל דלא משכחת עפר תיחוח בכלל חרישה אלא בכולל עמה חרישה של היתר דהיינו של חול דגלי אדעתיה שרוצה לאסור עצמו בדבר המותר אבל לא באומר שלא אחרוש ביו"ט לחוד וכה"ג פי' התוס' התם גבי שלא אוכל נבילה ושחוטה דאיתא בהן בנבילה מסרחת משום גלוי דעת דפירש אבל בלא כולל אין נבילה מסרחת בכלל. מ"מ ק"ק גבי שלא אחרוש בחול וביו"ט למה ליה למימר כולל דיו"ט אגב חול כיון דזה לחוד לא מהני דהא ליתיה בהן אלא מחמת כולל דעפר תיחוח דבא מחמת כולל דחול הו"ל למימר סתמא מיגו דחל עליו שבועה בהיתרא חל עליו בשל איסור נמי כדי לכלול נמי היתרא דעפר תיחוח דהוא עיקר גורם לה לשבועה זו שתחול דאל"כ לא חל הואיל וליתא בהן:


אבל לדידי אין צריך לזה דקושיא מעיקרא ליתא דעד כאן לא בעינן לאו והן אלא גבי שוגג ולקרבן דכתיב ביה להרע או להיטיב דהיינו לאו והן אבל במזיד ולמלקות לא בעינן לאו והן והתם במסכת שבועות כולי פירקין דשבועות שתים בשוגג ולקרבן מיירי והכא בשמעתין איירי במזיד ולמלקות והכי מוכח להדיא מפ"ג דשבועות (דף כ"ה) דפריך התם לשמואל דס"ל דמילתא דליתא בלהבא ולשעבר פטור מקרבן שבועה כמו מילתא דליתא בלאו והן מהא דתנן [לא אכלתי] היום ולא הנחתי תפילין היום חייב בשלמא לא אכלתי איתא בלא אוכל אלא לא הנחתי מי איתיה בלא אניח ומשני לצדדין קתני לא אכלתי לקרבן ולא הנחתי למלקות וכיון דשמואל דמדמי להבא ולשעבר ללאו והן לקרבן אפ"ה במזיד לית לן בה ה"ה ללאו והן במזיד ולמלקות לכ"ע ל"צ וכן כתבו התוס' גופייהו להדיא שם באותו סוגיא דשלא אוכל נבילה ושחוטה וגבי שבועה שלא אוכל תאנים דלמלקות לא בעינן לאו והן ובחידושי למס' נדרים בסוגיא דמנין שנשבעים לקיים את המצוה כ"כ מזה יותר:


מיגו דחיילא עליה שבועה בחול. מה שפירש כאן ריב"ן דאשת איש ונעשה חמותו איסור מוסיף הוא דמעיקרא קיימא ליה בחנק והשתא קיימא ליה בסקילה וחמותו ונעשה א"א הוי איסור כולל דמיגו דחיילא אכ"ע באיסור א"א כללה נמי לדידיה לחייבו ב' ע"כ. דברים הפוכים אני רואה כאן דחמותו ונעשה א"א איסור מוסיף הוא כדאמרינן בהדיא בספ"ג דיבמות (דף ל"ב) ובסוף פ"ט דסנהדרין (דף פ"א) והיינו טעמא משום דכשהיתה אלמנה והיא חמותו לא היתה אסורה אלא לו ומותרת לכ"ע וכשנעשית א"א ניתוסף בה איסור לכ"ע ומיגו דשם אשת איש חייל אכ"ע חייל נמי אדידיה לאסרה עליו משום א"א והא דא"א ונעשה חמותו לאו איסור מוסיף הוא מטעמא דמעיקרא בחנק והשתא בסקילה דהא ס"ל לר' יוסי התם א"א ונעשה חמותו נידון בא"א אע"ג דמודה ר' יוסי באיסור מוסיף כדאמרינן התם:


בנזיר שמשון. פי' ריב"ן ע"י מלאך כו' שלמעלה הוא עוד פי' ואית דפרשי כו' ההיא שעתא ע"כ. ושתי הפי' אינם נכונים בעיני דודאי אדם יכול לקבל עליו ע"י עצמו נזירות שמשון אפי' שלא ע"י אביו או מלאך וכדתנן ברפ"ק דנזיר (דף ד') הריני כשמשון כבן מנוח כו' הרי זה נזיר שמשון ומותר לטמא למתים וכדתניא התם ר"י אומר נזיר שמשון מותר לטמא למתים שכן מצינו בשמשון שנטמא ר"ש אומר האומר נזיר שמשון לא אמר כלום וש"מ דלר' יהודא האומר נז"ש חייל ובפ"ב דנזיר (דף י"ד) בעי רבא אמר הריני נזיר שמשון לאחר כ' יום ומעכשיו נזיר סתם מהו הכא לא אפשר לאיתשולי מי חיילא או לא ושמע מיני' דאדם מקבל עליו נז"ש בעצמו וליתא בשאלה. ומ"מ מה שהקשה על פי' שני לא קשה לי מידי דאיכא למימר הא דמשני מידי דאיתא בשאלה לא קתני היינו מידי דאיתא השתא בשאלה אבל בנזיר שמשון ע"י אביו ומת אביו אע"ג דבחיי אביו הוי בשאלה כיון דהשתא ליתיה בשאלה קתני אבל עדיפא מיניה הו"ל לאקשויי דע"כ אי אפשר לפרש נזיר שמשון נזיר מבטן ע"י אביו מדמחייב ליה תנא דידן ע"י חרישה זו משום שמונה לאוין אלא בגדול ובר עונשין מיירי והרי בספ"ד דנזיר (דף כ"ט) אמרינן לכ"ע דאין אדם מדיר את בנו בנזיר אלא עד שיביא שתי שערות ואפי' הזירו קודם לכן כשהגדיל פקע נזירותו כדמוכח התם בסוגיא גבי מעשה בר"ח שהדירו אביו בנזיר ועוד נזירותו של שמשון לאו ע"י אביו היתה דהא שם ברפ"ק דנזיר פריך אדר' שמעון דאמר האומר נזיר שמשון לא אמר כלום שלא מצינו בשמשון שיצא נזירות מפיו ושמשון לאו נזיר הוי והכתיב כי נזיר אלקים יהיה הנער מן הבטן וקס"ד שהמלאך צוה לאביו שיזרנו כשיולד והאב מדיר את בנו בנזיר ומשני התם מלאך הוא דקאמר כלומר ולא צוה לאביו להזירו:





שערי תורת בבל

(כב א) והרי נזיר בנזיר שמשון וכו'.—מפירש"י משמע, דנזיר שמשון היינו כשמשון ממש, שמלאך הדירו, ודוקא נזיר כזה אין לו שאלה. אבל דעת התוס' בנזיר (ד א ד"ה מה) דכל מי שנדר להיות נזיר כשמשון ה"ז נזיר שמשון ואינו בשאלה. וכן משמע בנזיר יד א. שוב מצאתי בחות יאיר סי' טו שהאריך בענין זה.


(שם) המרביע שור פסולי המוקדשין לוקה שנים.—מפירש"י וחדושי ריטב"א ותוס' בכורות לג א ד"ה חד ורמב"ם הל' כלאים פ"ט הי"א וכ"מ הל' מעילה פ"א ה"ט נראה דגרסי "לוקה" סתם [וכן לי' "שנים" לא בכתב יד מינכן ולא בכל הדפוסים הישנים]. ולפי גירסא שלנו י"ל דלוקה משום עבודה וכלאים, ולדעת ר"ת י"ל משום מרביע צבי בבהמה וכן איל.


(שם תוספות) ד"ה אמר וכו' וקשה דאכתי ליתא וכו'.—תירוצם דחוק כמובן, אבל נראה דר"ז התכוין כשאמר "שבועה שלא אחרוש" סתם, וה"ז כולל בשבועתו בין חול ובין יו"ט, אלא שכלפי דאמר תחלה "שבועה שלא אחרוש ביו"ט", חזר אח"כ ואמר "בין בחול בין ביו"ט", אבל לא שאמר כן מפורש, אלא סתם קאמר.

